CELEX: 62009TB0095(01)
Language: mt
Date: 2009-04-28 00:00:00
Title: Kawża T-95/09 R: Digriet tal-President tal-Qorti tal-Prim’Istanza tat- 28 ta’ April 2009 — United Phosphorus vs Il-Kummissjoni ( Miżuri provviżorji — Direttiva 91/414/KEE — Deċiżjoni dwar in-noninklużjoni tan-napropamide fl-Anness I tad-Direttiva 91/414 — Talba għal sospensjoni tal-eżekuzzjoni u għall-miżuri provviżorji — Fumus boni juris — Urġenza — Ibbilanċjar tal-interessi )

1.8.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 180/51
            
         Digriet tal-President tal-Qorti tal-Prim’Istanza tat-28 ta’ April 2009 — United Phosphorus vs Il-Kummissjoni
   (Kawża T-95/09 R)
   (“Miżuri provviżorji - Direttiva 91/414/KEE - Deċiżjoni dwar in-noninklużjoni tan-napropamide fl-Anness I tad-Direttiva 91/414 - Talba għal sospensjoni tal-eżekuzzjoni u għall-miżuri provviżorji - Fumus boni juris - Urġenza - Ibbilanċjar tal-interessi”)
   2009/C 180/95
   Lingwa tal-kawża: L-Ingliż
   
      Partijiet
   
   
      Rikorrenti: United Phosphorus Ltd (Warrington, Cheshire, ir-Renju Unit) (rappreżentanti: C. Mereu u K. Van Maldegem, avukati)
   
      Konvenuta: Il-Kummissjoni tal-Komunitajiet Ewropej (rappreżentanti: L. Parpala u N. Rasmussen, aġenti, assistiti minn J. Stuyck, avukat)
   
      Suġġett
   
   Minn naħa, talba għal sospensjoni tal-eżekuzzjoni tad-Deċiżjoni tal-Kummissjoni 2008/902/KE, tas-7 ta’ Novembru 2008, dwar in-noninklużjoni tan-napropamide fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-protezzjoni tal-pjanti li fihom dik is-sustanza (ĠU L 326, p. 35) sal-għoti tas-sentenza tal-kawża prinċipali u, min-naħa l-oħra, talba għall-miżuri provviżorji.
   
      Dispożittiv
   
   
               1)
            
            
               L-eżekuzzjoni tad-Deċiżjoni tal-Kummissjoni 2008/902/KE, tas-7 ta’ Novembru 2008, dwar in-noninklużjoni tan-napropamide fl-Anness I tad-Direttiva tal-Kunsill 91/414/KEE u l-irtirar ta’ awtorizzazzjonijiet għal prodotti għall-protezzjoni tal-pjanti li fihom dik is-sustanza, hija sospiża sas-7 ta’ Mejju 2010 — iżda mhux iktar tard mill-għoti tad-deċiżjoni fil-kawża prinċipali.
            
         
               2)
            
            
               L-imsemmija sospensjoni hija suġġeta għall-kundizzjoni li United Phosphorus Ltd u l-Kummissjoni jippreżentaw, mhux iktar tard mill-15 ta’ Marzu 2010, fir-reġistru tal-Qorti tal-Prim’Istanza, osservazzjonijiet fuq l-evoluzzjoni tal-proċedura aċċellerata li nbdiet, fir-rigward tan-napropamide, skont l-Artikolu 13 tar-Regolament tal-Kummissjoni (KE) Nru 33/2008 tas-17 ta’ Jannar 2008 li jistipula regoli dettaljati għall-applikazzjoni tad-Direttiva tal-Kunsill 91/414 fir-rigward ta’ proċedura regolari u aċċellerata għall-valutazzjoni ta’ sustanzi attivi li kienu jagħmlu parti mill-programm ta’ ħidma msemmi fl-Artikolu 8(2) ta’ dik id-direttiva iżda li ma ġewx inklużi fl-Anness I.
            
         
               3)
            
            
               Il-Kumissjoni hija ordnata tieħu, fuq talba eventwali ta’ United Phosphorus, il-miżuri meħtieġa sabiex jiġi żgurat l-effett sħiħ ta’ dan id-digriet fir-rigward tal-Istati Membri li, qabel is-7 ta’ Mejju 2009, kienu diġà annullaw, irtiraw jew irrifjutaw, skont l-Artikolu 2 tad-Deċiżjoni 2008/902, awtorizzazzjonijiet tal-prodotti għall-protezzjoni tal-pjanti li għandhom in-napropamide.
            
         
               4)
            
            
               L-ispejjeż huma rriżervati.